- Hindi News
- National
- सात महीने बाद भी नहीं हुआ ठेकेदारों को भुगतान, 15 लाख 64 हजार रुपए बकाया
सात महीने बाद भी नहीं हुआ ठेकेदारों को भुगतान, 15 लाख 64 हजार रुपए बकाया
जिलेभरमें गर्मी के दिनों में पेयजल की समस्या के समाधान के लिए पांचों उपखंड में टेंडर निकालकर ग्राम पंचायत में पेयजल की सप्लाई की गई थी। लेकिन सात महीने बीत जाने के बावजूद भी अभी तक ठेकेदारों काे भुगतान नहीं किया। जिससे टैंकर मालिकों को अरनोद उपखंड कार्यालय के चक्कर लगाने पड़ रहे है। राजेश कुमावत, विशाल जैन, घनश्याम जोशी ने बताया गर्मी के दिनों में पानी की कमी के चलते सरकारी आदेशों पर ग्राम पंचायतों में टैंकरों से पानी सप्लाई किया गया। इसके बिल भी ठेकेदारों ने हाथों-हाथ दे दिए। लेकिन विभाग द्वारा बजट का अभाव बताकर बिल का भुगतान नहीं किया। उपखंड में 15 लाख 64 हजार रुपए का भुगतान बाकी है। बिल देने के 7 महीने बीत जाने के बाद भी अभी तक बिलों का भुगतान नहीं किया हुआ। ऐसे ठेकेदारों को आर्थिक परेशानी का सामना करना पड़ रहा है। टैंकर मालिकों ने बताया कि 7 महीने से भुगतान नहीं होने से ब्याज चुकाना पड़ रहा है। टैंकर सप्लायर्स ने बताया कि उपखंड की विभिन्न पंचायतों में पानी सप्लाई का ठेका लेने के बाद टैंकर लगा दिए। एक से अधिक गांवों में एक साथ सप्लाई के लिए कई टैंकर किराए से लेकर लगाए। जिसका भुगतान सप्लाई खत्म होते ही नगद करना पड़ा लेकिन विभाग की ओर से अब तक भुगतान नहीं होने से परेशानी हो रही है।
अरनोद उपखंड के ठेकेदार राजेश व्यास ने बताया कि 2 लाख 40 हजार, गोवर्धन कुमावत के 3 लाख 40 हजार, घनश्याम जोशी के 4 लाख 50 हजार, राजेश कुमावत के 4 लाख 56 हजार, विशाल जैन के 78 हजार का भुगतान बाकी है। टैंकर मालिक विगत 7 महीने से जलदाय विभाग, तहसील कार्यालय, जिला कार्यालय के चक्कर लगा रहे है। जिला कार्यालय से बजट आवंटन की स्वीकृति की प्रतिलिपि भी अरनोद तहसील में देने के बाद भी भुगतान नहीं किया जा रहा है।
बिलोंकी जांच चल रही हैं
कार्यालयसे बजट प्राप्त हो चुका है। कमेटी द्वारा बिलों की जांच का कार्य अंतिम प्रक्रिया में है। जांच प्रक्रिया पूरी होते ही तीन से चार दिन में टैंकर ठेकेदारों को भुगतान कर दिया जाएगा।
विनयपाठक, उपखंड अधिकारी, अरनोद
tgl_Latn sot_Latn hin_Deva hin_Deva hin_Deva hin_Deva hin_Deva hin_Deva hin_Deva